NACRT PRIJEDLOGA

Na temelju članka 18. Zakona o grobljima (Narodne novine 19/98, 50/12 i 89/17 – Odluka Ustavnog suda Republike Hrvatske) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21 i 11/21 – pročišćeni tekst), Gradska skupština Grada Zagreba, na\_\_sjednici\_\_\_\_\_\_\_\_\_\_\_\_\_\_ ,donijela je

**ODLUKU**

**o dopuni Odluke o grobljima**

**Članak 1.**

U Odluci o grobljima (Službeni glasnik Grada Zagreba 24/17 i 24/19), u članku 31. iza stavka 5. dodaju se novi stavci 6., 7. i 8. koji glase:

"Građevinski i drugi radovi kojima se uvode novi sadržaji i kojima se izvode drugi zahvati u prostoru u neposrednoj blizini nepokretnih pojedinačnih zaštićenih kulturnih dobara, formiranje novih te proširenje već postojećih grobnih polja i grobnih mjesta, nisu dopušteni.

Iznimno od odredbe stavka 6. ovoga članka, radovi koji se odnose na održavanje i renoviranje već zasnovanih grobnih mjesta (gravura, postava grobne galanterije, postava nadgrobnih elemenata, građevinski i klesarski radovi), dopušteni su u postojećim gabaritima.

Iznimno od odredbe stavka 6. ovoga članka, restauratorski i konzervatorski radovi dopušteni su sukladno posebnim propisima."

**Članak 2.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**Joško Klisović**